hu hu hu hu hu hu hu hu hu hu hu es en hu ro id en sv da en en en fr en pt sv hu sv pl hu hu hu hu hu hu hu hu hu hu hu hu hu hu hu hu hu hu en hu hu en en hu hu hu hu hu hu it hu hu sk sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en en en en en en en en en en en en en en en en en fa en en en en en en en en en
Színezd újra: bajor búza - Fermentátor
Írta: Fermentator | jún 20, 2021 | A SÖRFŐZÉSRŐL, ALE, BÚZASÖR | 0 |
10A – Világos búzasör (Weissbier)
Története Bajorországban sok évszázadra nyúlik vissza, de a bajor sörtisztasági törvény (ld. lentebb!) értelmében előállítása korlátozott volt a búza, mint kenyérgabona védelme miatt. Frissítő jellegű, könnyű, erősen szénsavas sör, mely a felsőerjesztésű élesztőjének köszönhetően gyümölcsös jegyekkel bír: az erjedés során képződő fenolok szegfűszeges, az észterek pedig banános ízt és illatot kölcsönöznek a sörnek. Korábban teljes mértékben búzamalátából, újabban leggyakrabban fele-fele búza- és árpamalátából készül. Alacsony alkoholszintje és gyenge komlózottsága, ill. magas fehérjetartalma miatt könnyen romlik, frissen érdemes fogyasztani!
A bajor búzasör és megnevezései
Bizonyára feltűnt, hogy a fenti zárójelben két német elnevezést is használtam. Búzasörből többféle is létezik: például belga búza, berlini búza, gose vagy éppen a bajor búza. A fentebb megemlített Weißbier és Weizenbier szavak egyaránt használatban vannak a bajor változatra. A Weizenbier elnevezés Észak-Bajorországban terjedt el, kb. a Dunától északra fekvő vidékeken. Ezen kívül nagyjából az egész német nyelvterületen ezzel a szóval illetik a búzasört, mely konkrétan azt jelenti, hogy “búzasör”. Tudni kell ugyanakkor, hogy sörünk valójában Dél-Bajorországból származik, ott viszont a Weissbier (avagy Weißbier) elnevezés terjedt el, ami szó szerint “fehérsört” jelent – ugyanakkor a búzasört értik rajta. Itt kell megjegyeznem azt az érdekességet, hogy készül barna (azaz fekete) búzasör is, azt viszont schwarzes Weissbiernek hívják, szó szerinti fordításban tehát “fekete fehérsörnek”. Bár az előbbiek tükrében természetesen mindenki úgy értelmezi ott ezt a nevet, hogy “fekete búzasör”.
Tovább bonyolítja a dolgot, hogy a Weissbier megnevezést használják a berlini búzasörre is (Berliner Weissbier vagy Berliner Weisse). És akkor még nem említettem a Hefeweizen, ill. a Kristallweizen neveket. Az előbbi a szűretlen, azaz élesztős búzasör, mely a lebegő élesztődarabkáktól opálos jellegű, szemben a szűrt, tükrösen áttetsző Kristallweizennel. Láthatjuk, a bajor búzasör esetében elég sok elnevezésen kell keresztülhámoznunk magunkat.
A német tisztasági törvényről – szájbarágó
És, ha már bajor búza! Ki ne hallott volna a bajor, vagy gyakrabban használt nevén a német tisztasági törvényről, a Reinheitsgebotról? A köztudatba ez valahogy úgy épült be, hogy a bajorok hoztak réges rég egy olyan törvényt, amely a sör tisztaságát, azaz a kiváló minőségét akarta szavatolni: a sör csak árpamalátából, vízből  és komlóból készülhet (a sörélesztőt akkoriban még nem ismerték, bár természetesen jelen volt akkoriban is). IV. Vilmos bajor herceg kreálta ezt a törvényt 1516-ban. De az elsődleges célja egyáltalán nem valami minőségvédelem volt, hanem egyszerűen az, hogy megtiltsák a búza és a rozs felhasználását sörfőzési célokra. Erre azért volt szükség, mert a kenyérgabonák ára olyannyira megemelkedett a söripari felhasználás következtében, hogy az már-már éhinséggel fenyegetett. A búzasör azonban nem tűnt el, mert a törvényt meghozó Vilmos herceg fenntartotta magának a jogot, hogy az ő tulajdonában lévő sörfőzdék továbbra is előállíthassanak búzasört. Később a tisztasági törvényt egész Németországra kiterjesztetteék (1871) és az érvényben is maradt egészen 1987-ig, amikor is az Európai Gazdasági Közösség azt törölte, mivel úgy gondolták, gátolja a szabad versenyt.
A bajor búzasör rövid  bemutatása
A Weissbier az eddigieken felül is egy különleges sör. Alapvetően felsőerjesztésű, ami alapján 20°C körüli hőmérsékleten zajlik le az erjedés, nagyjából 2 hét alatt, majd palackba fejtve néhány hét után fogyasztható. Ezzel szemben igazából egy ún. hibridsörről van szó, ami azt jelenti, hogy bár valóban felsőerjesztésű az élesztő (ráadásul speciális búzaélesztőről beszélünk), de a főerjedést követően legalább négy hétig 5 °C körüli hőfokon kell lágereztetni, azaz ászokolni. Nem beszélve arról, hogy a leírások szerint a főerjedés 20 °C-on kezdjük, majd minden nap 1-1 fokot csökkentve eljutunk 17°C-ig. Szerintem a legtöbb hobbi sörfőző erre a türelemjátékra technikailag nincs felkészülve. Ha ebben tévedek is esetleg, az vazonban biztos, hogy az én sörfőző felszerelésem ilyesmire nem alkalmas. Ment az erjedés 20-21°C-on és jóvanazúgy! A főerjedést követően palackozás (palackozócukor: 10g/liter, mivel ez egy erősen szénsavas sör) és még egy hétig marad a 17 °C, majd azt követően 3-4 hétig 4-5 °C-on pihen a sör (ászokolás).
Már ezek alapján is látszik, mennyire pepecs dolog a búzasör elkészítése – főleg, ha az bajor búzasör. De van még jónéhány hibaforrás. Először is, a búzának magasabb a fehérjetartalma, mint az árpának, ezért nagyobb is a fertőzésveszély. A magas komlótartalom ugyan mérsékli ezt a fenyegetést, de a búzasör komlótartalma kifejezetten alacsony! Nem megengedett ugyanis az erős komlókeserűség és/vagy komlóaroma. A magas alkoholszint ugyancsak védhetne a fertőzésektől, de ez egy könnyű, frissítő nyári ital, az alkoholtartalom nem lehet magas (hivatalosan nem mehet  5,6% fölé)! Úgyhogy ennél a sörnél az előállítás során különösen oda kell figyelni a fertőtlenítésre!
A hab tartós, bár ezen a buborékok helyenként túl nagyok
További jellegzetes tulajdonsága a búzamalátának, hogy a szemek összetapadnak, ezért a cefrézést követő szűrés is nehézkesebb, könnyen leáll. De, ha mindezen a nehézségen túljutunk, akkor egy nagyon kellemes  nyári üdítőhöz jutunk! És ami fontos a fogyasztása során: SOHA NE tegyünk bele citromot! Régebben a gyártási eljárás során keletkeztek mellékízek, melyek elfedésére használták a citromkarikát a sör felszolgálásakor. Ezeket a gondokat már kiszűrték, így a citrom hozzáadása teljesen fölösleges és zavaró is, mivel elfedi a kellemes banános, szegfűszeges ízeket.
Előző Cseh borostyán ászok
Következő Fenyősör – először
Otthoni főzetekről: minden, ami sörszerű, azaz főzött, fűszerezett és erjesztett, házilag könnyen barkácsolható ital - saját fogyasztásra ajánlva! + A sör.
Heather ale, avagy a skót hangavirágos sör
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
Bejelentkezés a receptek letöltéséhez
Cseh erdő – egy egyszerű, de mégis összetett sörszeptember 4, 2022
Vienna latte – egy sweet stoutaugusztus 12, 2022
Retsina, a sörjúlius 20, 2022
Bajor búza – nyárra pont jó!június 19, 2022
Rest of the Wort – a sörcefrék maradékábóljúnius 1, 2022
Vadsör – megszelidítvemájus 16, 2022
Brut IPA – száraz, mint a sivatagáprilis 6, 2022
Luc, én vagyok az APA-dmárcius 15, 2022
Egy fekete Karácsonyra szerzője labam
Egy fekete Karácsonyra szerzője Fermentátor
Egy fekete Karácsonyra szerzője labam
Az otthoni sörfőzés jogi hátteréről szerzője Fermentátor
Az otthoni sörfőzés jogi hátteréről szerzője Sportman89
ale apa bajor búzasör barleywine boza bulgur búzasör cseh fahéj fenyősör gose hidegkomlózás házilag IPA juicy jégkorong korianderes kovász kvász kísérlet köles lager lambic márc méhsör méz mézsör narancshéj opálos pilseni recept red IPA skót spontán steambeer stout szamóca szűretlen sör sörfőzés tejcukor tejsavbaktérium tölgyfacsipsz vörös édes
Elegant Themes által tervezett | Powered by WordPress
Mint a legtöbb weboldal, a mi honlapunk is használ sütiket a felhasználói élmény fokozása érdekében. A süti beállításokat bármikor módosíthatod.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.